cyanic-selkie/wikianc huggingface dataset:
অ্যাবে প্রতিসরাংক-মাপক
বিস্তারিত
আর্নস্ট অ্যাবে (১৮৪০-১৯০৫) ১৯ শতকের শেষের দিকে জার্মানির জেনাতে কার্ল জাইস এজি- র জন্য কাজ করেছিলেন। তিনিই প্রথম পরীক্ষাগার প্রতিসরাংক-মাপক তৈরি করেছিলেন। এটির প্রাথমিক যন্ত্রগুলোতে অন্তর্নির্মিত বা বিল্ট-ইন থার্মোমিটার ছিল এবং যন্ত্র ও তরলের তাপমাত্রা নিয়ন্ত্রণ করার জন্য পানির সঞ্চালন করার প্রয়োজন হতো। এগুলোতে বিচ্ছুরণ এবং অ্যানালগ স্কেলের প্রভাবসমূহ দূর করার জন্যও নিয়ন্ত্রণ ব্যবস্থা ছিল, যা থেকে পাঠ নেওয়া হতো।
অ্যাবে প্রতিসরাংক-মাপকে তরল নমুনাটি একটি আলোকোজ্জ্বল প্রিজম এবং একটি প্রতিসরণকারী প্রিজমের মধ্যে একটি পাতলা স্তরে স্যান্ডউইচ করা হয়। প্রতিসরণকারী প্রিজমটি একটি উচ্চ প্রতিসরাঙ্ক সূচক (যেমন, ১.৭৫) সংবলিত একটি কাচ দিয়ে তৈরি এবং প্রতিসরণকারী প্রিজমের চেয়ে কম প্রতিসরাঙ্ক সূচকযুক্ত নমুনাগুলোর জন্য ব্যবহার করতে প্রতিসরাংক-মাপকের নকশা করা হয়। আলোকোজ্জ্বল প্রিজমের মাধ্যমে একটি আলোক উত্স প্রক্ষেপিত হয়, যার নীচের পৃষ্ঠটি গ্রাউন্ড (অর্থাৎ, গ্রাউন্ড-কাঁচের সংযোগের মতো রুক্ষ), তাই এই পৃষ্ঠের প্রতিটি বিন্দুকে সমস্ত দিকে ভ্রমণকারী আলোক রশ্মি তৈরি করছে বলে মনে করা যেতে পারে। প্রতিসরণকারী প্রিজমের পিছনের দিকে স্থাপিত একটি ডিটেক্টর বা নির্ণায়ক একটি আলোক এবং একটি অন্ধকার অঞ্চল দেখায়।
অ্যাবের কাজের পর এক শতাব্দীরও বেশি সময় ধরে, প্রতিসরাংক-মাপকের উপযোগিতা এবং নির্ভুলতা উন্নত হয়েছে, যদিও এগুলোর কার্যপ্রণালীর নীতিতে খুব সামান্যই পরিবর্তন এসেছে। কাচ, প্লাস্টিক এবং পলিমার ফিল্মের মতো কঠিন নমুনাগুলোর প্রতিসরাঙ্ক সূচক পরিমাপ করার জন্য এটি সম্ভবত সবচেয়ে সহজ যন্ত্র। কিছু আধুনিক অ্যাবে প্রতিসরাংক-মাপকে পরিমাপ করার জন্য একটি ডিজিটাল ডিসপ্লে ব্যবহার করা হয়, যাতে ক্ষুদ্র বৃদ্ধির মধ্যে সূক্ষ্ম পার্থক্য নির্ণয়ের প্রয়োজনীয়তা দূর হয়। তবে, চূড়ান্ত রিডিং বা পাঠ পেতে ব্যবহারকারীকে এখনও নমুনাটিকে দর্শনে সামঞ্জস্য আনতে হয়।
প্রথম সত্যিকারের ডিজিটাল ল্যাবরেটরি রিফ্র্যাক্টোমিটার বা প্রতিসরাংক-মাপকগুলো ১৯৭০-এর দশকের শেষের দিকে এবং ১৯৮০-এর দশকের গোড়ার দিকে সামনে আসতে শুরু করে এবং এটি তখন আর পাঠ নির্ধারণের জন্য ব্যবহারকারীর চোখের উপর নির্ভর করত না। এগুলোতে এখনও যন্ত্রাংশ এবং তরলের তাপমাত্রা নিয়ন্ত্রণ করতে পানির প্রবাহ সঞ্চালন করার প্রয়োজন পড়ে। তবে, এগুলোর অনেকগুলোতেই এখন তরলের তাপমাত্রার পার্থক্যের জন্য বৈদ্যুতিনভাবে ভারসাম্য বজায় রাখার ক্ষমতা রয়েছে যেখানে একটি পরিচিত ঘনত্ব-থেকে-প্রতিসরণ-সূচক রূপান্তর থাকে। বেশিরভাগ ডিজিটাল ল্যাবরেটরি রিফ্র্যাক্টোমিটার বা প্রতিসরাংক-মাপক যদিও তাদের সমকক্ষ অ্যানালগ অ্যাবে প্রতিসরাংক-মাপকের তুলনায় অনেক বেশি নির্ভুল এবং বহুমুখী, তবুও সেগুলোর মাধ্যমে কঠিন নমুনাগুলোর পাঠ নেওয়া যায় না।
১৯৯০ এর দশকের শেষের দিকে, অ্যাবে প্রতিসরাংক-মাপক আদর্শ মান ৫৮৯ ন্যানোমিটার ব্যতীত অন্য তরঙ্গদৈর্ঘ্যেও পরিমাপের ক্ষমতা সংবলিত হয়ে উপলব্ধ হয়ে ওঠে। এই যন্ত্রগুলো পছন্দসই তরঙ্গদৈর্ঘ্যে পৌঁছানোর জন্য বিশেষ ফিল্টার ব্যবহার করে এবং পরিমাপ-কে কাছাকাছি ইনফ্রারেড বা অবলোহিত বিকিরণের মধ্যে সম্প্রসারিত করতে পারে (যদিও অবলোহিত রশ্মি দেখতে একটি বিশেষ দর্শন-যন্ত্রের প্রয়োজন হয়)। মাল্টি-ওয়েভেলংথ বা বহু-তরঙ্গদৈর্ঘ্য সমর্থিত অ্যাবে প্রতিসরাংক-মাপকগুলোকে একটি নমুনার অ্যাবে নম্বর বা অ্যাবে সংখ্যা সহজেই নির্ধারণ করতে ব্যবহার করা যেতে পারে।
টীকা
<references group="নোট" />
ছিন শি হুয়াং
চীনকে একীভূত করে ছিন নিজেকে প্রথম সম্রাট উপাধিতে ভূষিত করেন। চীনের দুই হাজার বছরের সাম্রাজিক শাসন তার হাত ধরেই সূচনা হয়, এ কারণে তিনি চৈনিক ইতিহাসে একজন কেন্দ্রীয় চরিত্র হয়ে আছেন। একীভূত চীনে তিনি তার উপদেষ্টা লি সিয়ের সাহায্যে অনেকগুলো গুরুত্বপূর্ণ অর্থনৈতিক ও রাজনৈতিক সংস্কার সাধন করেন।
টিম সাউদি
টিমোথি টিম গ্রান্ট সাউদি (Timothy "Tim" Grant Southee; জন্ম: ১১ ডিসেম্বর, ১৯৮৮) নর্থল্যান্ড রিজিয়নের হোয়াঙ্গারেই এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড দলে তিনি মূলতঃ ডানহাতি ফাস্ট-মিডিয়াম বোলার হিসেবে আউটসুইং বোলিং করে থাকেন। তবে দলের প্রয়োজনে নিম্নসারির ব্যাটসম্যান হিসেবে বোলারদের উপর ব্যাপকভাবে চড়াও হয়ে ব্যাটিংও করে থাকেন টিম সাউদি।
নিউজিল্যান্ডের অন্যতম সর্বকনিষ্ঠ ক্রিকেটার হিসেবে ১৯ বছর বয়সে ফেব্রুয়ারি, ২০০৮ সালে অভিষেক ঘটে সাউদির। বর্তমানে তিনি টুয়েন্টি২০ আন্তর্জাতিক, একদিনের আন্তর্জাতিক এবং টেস্ট – এ তিন ধরনের ক্রিকেট খেলাতেই সংশ্লিষ্ট আছেন। এর পরের মাসেই তিনি টেস্ট ক্রিকেটে অভিষিক্ত হন ইংল্যান্ডের বিরুদ্ধে। ঐ টেস্টে ৫ উইকেট সংগ্রহের পাশাপাশি দ্বিতীয় ইনিংসে ৪০ বলে ৭৭ রানও করেছেন তিনি। ২০১১ সালে অনুষ্ঠিত আইসিসি বিশ্বকাপে ১৭.৩৩ রান গড়ে ১৮ উইকেট সংগ্রহ করে প্রতিযোগিতায় তৃতীয় সর্বোচ্চ উইকেট শিকারী হয়েছিলেন।
ঘরোয়া ক্রিকেটের স্টেট চ্যাম্পিয়নশীপে নর্দার্ন ডিস্ট্রিক্টস এবং হক কাপে নর্থল্যান্ডের পক্ষে খেলে থাকে সাউদি।
কাগজের ছুরি
ডান|থাম্ব| বেকেলাইট চিঠি খোলার সরঞ্জাম কাগজের ছুরি শব্দটি প্রায়ই একটি ছুরির মতো ডেস্কটপ সরঞ্জামকে বোঝাতে ব্যবহার করা হয়। প্রকৃতপক্ষে, এটা আসলে বিভিন্ন কাজের জন্য এবং বিভিন্ন সময়ে ব্যবহার করা হয়।
টিম সাউদি
ব্যক্তিগত জীবন
টিম সাউদি নিউজিল্যান্ডের হোয়ানগারেই এলাকায় জন্মগ্রহণ করেন ও নর্থল্যান্ডে শৈশব কাটান। হোয়াঙ্গারেই বয়েজ হাইস্কুল এবং পরবর্তীতে কিংস কলেজে অধ্যয়ন করেন তিনি। পরিবারসহ তিনি হোয়াঙ্গারেই এলাকায় ভেড়ার খামার নিয়ে অবস্থান করছেন।
কাগজের ছুরি
কাগজের ছুরিগুলি হাতে তৈরি বইয়ের পৃষ্ঠাগুলি কাটার জন্য ব্যবহার করা হয় যেখানে মুদ্রিত শীটগুলির প্রান্ত ভাঁজ করা কিন্তু কাটা হয়নি এমন প্রান্ত পড়ার আগে কাগজটি কেটে ফেলার প্রয়োজন হয়। চিঠির খাম খোলার একমাত্র উদ্দেশ্যে কাগজের ছুরি লম্বা, ব্লেডে "বিকশিত" হয়েছে। কাগজের ছুরিগুলির সাধারণ ব্যবহার আর নেই, সম্ভবত প্রাচীন জিনিসের উত্সাহীদের কাছেই এখন কেবল এদের দেখা যায়।
টিম সাউদি
খেলোয়াড়ী জীবন
সাউদি ডানহাতি মিডিয়াম ফাস্ট আউট-সুইং বোলিং করে থাকেন। আঠারো বছর বয়সে নর্দান ডিস্ট্রিক্টসের পক্ষ হয়ে ১৯ ফেব্রুয়ারি, ২০০৭ সালে প্রথম-শ্রেণীর ক্রিকেটে অভিষেক ঘটে টিম সাউদি’র। এরই মাঝে নিউজিল্যান্ড দলের পক্ষ হয়ে ২০০৬-২০০৯ মেয়াদকালে অনূর্ধ্ব-১৯ আইসিসি বিশ্বকাপ খেলেন।
২০০৬ সালে শ্রীলঙ্কায় অনুষ্ঠিত বিশ্বকাপে ৫ ফেব্রুয়ারি তারিখে বাংলাদেশের বিপক্ষে অভিষেক ঘটে। প্রতিযোগিতায় ৫ উইকেট ও ১১৩ রান করেছিলেন তিনি। কিন্তু নেপালের বিপক্ষে অনুষ্ঠিত প্লেট ফাইনালে তার দল হেরে যায়। তন্মধ্যে, ২০০৮ সালে মালয়েশিয়ায় অনুষ্ঠিত বিশ্বকাপে বোলিংয়ে অসম্ভব ক্রীড়ানৈপুণ্য প্রদর্শন করে প্লেয়ার অব দ্য টুর্নামেন্ট নির্বাচিত হয়েছিলেন তিনি। জিম্বাবুয়ের বিরুদ্ধে ৫/১১ লাভসহ ৫ খেলায় ১৭ উইকেট দখল করেন ৬.৬৪ রান গড়ে। প্রতি ওভারে তিনি রান দিয়েছেন মাত্র ২.৫২ রান। তারচেয়ে ১ খেলা বেশি খেলে ও ১ উইকেট বেশি নিয়েছিলেন দক্ষিণ আফ্রিকার ওয়েন পারনেল। কিন্তু বৃষ্টিবিঘ্নিত সেমি-ফাইনালে চ্যাম্পিয়ন ভারতের বিপক্ষে তার দল হারলেও তিনি ৪/২৯ নিয়েছিলেন।
একমাসের মধ্যে সাউদি তার অভিষেক টেস্ট ম্যাচ খেলেন। তরুণদের নিয়ে গড়া ঐ টেস্ট দলে আরও ছিলেন মার্টিন গাপটিল, হামিশ বেনেট এবং কেন উইলিয়ামসন।
টেস্ট ক্রিকেট
কাইল মিলসের আঘাতজনিত অনুপস্থিতির কারণে ২২ মার্চ, ২০০৮ তারিখে নেপিয়ারে অনুষ্ঠিত তৃতীয় টেস্টে ইংল্যান্ড দলের বিরুদ্ধে অভিষিক্ত হন। এ সময় তার বয়স ছিল মাত্র ১৯ বছর ১০২ দিন; যা নিউজিল্যান্ডের ক্রিকেট ইতিহাসে সর্বকনিষ্ঠ ৭ম টেস্ট অভিষেকধারী খেলোয়াড়। প্রথমদিনেই তিনি মাইকেল ভন ও অ্যান্ড্রু স্ট্রসকে ব্যক্তিগত দ্বিতীয় ও তৃতীয় ওভারে আউট করেন। পরে কেভিন পিটারসেনেরও উইকেট দখল করেন। দ্বিতীয় দিন তিনি আরও দু’টি উইকেট লাভ করেন। এরফলে অভিষেকেই পাঁচ উইকেট লাভ করেন টিম সাউদি। এ ইনিংসে তার বোলিং বিশ্লেষণ দাড়ায় ৫/৫৫। এরপর দ্বিতীয় ইনিংসে ৫৫৩ রানের লক্ষ্যে খেলতে নেমে তিনি নিউজিল্যান্ডের দ্রুততম অর্ধ-শতক করেন মাত্র ২৯ বলে। তিনি ৪০ বলে অপরাজিত ৭৭* রান করেন; যাতে নয়টি ছয় ও চারটি চার ছিল। অভিষেকে মাত্র চারজন টেস্ট ক্রিকেটার – ওয়ালি হ্যামন্ড, নাথান অ্যাসলে, ম্যাথু হেইডেন এবং ওয়াসিম আকরাম ইনিংসে ছয় বা ততোধিক ছক্কা হাকিয়েছিলেন।
টুয়েন্টি২০ আন্তর্জাতিক
যুবদের ক্রিকেটে অংশগ্রহণ অবস্থায় নিউজিল্যান্ডের দল নির্বাচকমণ্ডলী ও কোচগণ সাউদির প্রতি ভীষণভাবে আকৃষ্ট ছিলেন। ২০০৭ সালে নিউজিল্যান্ড ক্রিকেট নির্বাচকমণ্ডলীর ম্যানেজার স্যার রিচার্ড হ্যাডলি’র ভাই ও জাতীয় বোলিং কোচ ডেল হ্যাডলি তাকে ভারতে পাঠান। ডেল হ্যাডলি পরবর্তীতে বলেছেন যে, ডেনিস লিলি যেমন উদীয়মান গ্লেন ম্যাকগ্রা’র প্রতিভা দেখেছেন; তিনিও তেমনি সাউদির প্রতিভায় মুগ্ধ হয়েছেন। অন্যদিকে রিচার্ড হ্যাডলিও ব্ল্যাক ক্যাপদের কোচ জন ব্রেসওয়েলের কানে সাউদি’র আসন্ন সফরকারী ইংল্যান্ড দলের বিপক্ষে রাখার জন্য বলে রেখেছেন। ৩০ জানুয়ারি, ২০০৮ তারিখে ইংল্যান্ড দলের বিপক্ষে দুইটি টি২০ আন্তর্জাতিকে অন্তর্ভুক্ত করা হয়।
ক্রিকেট বিশ্বকাপ
বাংলাদেশ, ভারত এবং শ্রীলঙ্কায় যৌথভাবে অনুষ্ঠিত ২০১১ সালের বিশ্বকাপ ক্রিকেটে শহীদ আফ্রিদি এবং জহির খানের পর সাউদি তৃতীয় সর্বোচ্চ উইকেট শিকারী ছিলেন। একমাত্র নিউজিল্যান্ডীয় এবং প্রতিযোগিতায় অংশগ্রহণকারী দলের সদস্য হিসেবে আইসিসি’র ঘোষিত দলের দ্বাদশ খেলোয়াড় ছিলেন তিনি। বিশ্বকাপে তার দল ১২জন বোলার ব্যবহার করলেও সাউদি এবং নাথান ম্যাককুলাম প্রত্যেকটি খেলাতেই বোলিং করেছিলেন। সেমি-ফাইনাল প্রত্যাশী পাকিস্তানের বিরুদ্ধে ৩/২৫ নিয়ে দলকে বিজয়ী করেন। পাকিস্তানের শীর্ষ পাঁচজন ব্যাটসম্যানের তিনজনই তার শিকার হন। নিউজিল্যান্ডের প্রত্যেকটি খেলাতেই তিনি উইকেট লাভ করেছিলেন। গ্রুপ পর্বে কেনিয়া, জিম্বাবুয়ে এবং শ্রীলঙ্কার বিপক্ষে ও প্রথম সেমি-ফাইনালে তিনটি করে উইকেট নেন। দলে সাবেক দক্ষিণ আফ্রিকান ফাস্ট বোলার অ্যালান ডোনাল্ড জানুয়ারি, ২০১১ থেকে বোলিং কোচ হিসেবে নিযুক্ত ছিলেন। সাউদি’র উত্তোরণ ও বিশ্বকাপের সফলতায় তার ভূমিকা ছিল বেশি। প্রতিযোগিতা শেষে সাউদিকে ডোনাল্ড বিশ্ব ক্রিকেটের অন্যতম সেরা সুইং বোলার হিসেবে মন্তব্য করেন।
নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য সাউদি-সহ ১৫-সদস্যের চূড়ান্ত তালিকা প্রকাশ করে। ২০ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে ইংল্যান্ডের বিপক্ষে তৃতীয় খেলায় অংশগ্রহণ করে। তার অসামান্য বোলিং নৈপুণ্যে ৩৩.২ ওভারে ইংল্যান্ড দল মাত্র ১২৩ রানে গুটিয়ে যায় যা বিশ্বকাপের ইতিহাসে তাদের তৃতীয় সর্বনিম্ন সংগ্রহ। তিনি ৯ ওভারে ৩৩ রান দিয়ে ৭ উইকেট পান। স্বল্প রানকে তাড়া করতে গিয়ে ব্রেন্ডন ম্যাককুলামের ১৮ বলে অর্ধ-শতকের ন্যায় বিধ্বংসী ব্যাটিংয়ে নিউজিল্যান্ড মাত্র ১২.২ ওভারেই লক্ষ্যে পৌঁছে ও ৮ উইকেটের সহজ জয় পায়। তার এ বোলিং ক্রিকেট বিশ্বকাপের ইতিহাসে তৃতীয় সেরা পরিসংখ্যান। এছাড়াও, এ বোলিং নিউজিল্যান্ডের ক্রিকেটের ইতিহাসে সেরা ও বিশ্বকাপে নিউজিল্যান্ডীয় বোলারদের মধ্যে তৃতীয়বারের মতো ৫-উইকেট লাভ। ঐ খেলায় তিনি ম্যান অব দ্য ম্যাচের পুরস্কার পান।
উত্তরণ
উত্তরণ হলো ইন্দ্রদীপ দাশগুপ্ত পরিচালিত ২০২২ সালের নাটকীয় বাংলা চলচ্চিত্র। ছবিতে অভিনয় করেছেন অঙ্কুশ হাজরা, কৌশিক গঙ্গোপাধ্যায়, সায়নী ঘোষ, ঋতব্রত মুখোপাধ্যায় প্রমূখ। ৩০ ডিসেম্বর ২০২২ সালে ছবিটি জি৫-এ প্রিমিয়ার হয়।
লোহাছুরা
লোহাছুরা বা কেটি বা ঢেলা বা দীপালী (বৈজ্ঞানিক নাম: Osteobrama cotio) (ইংরেজি: Cotio) হচ্ছে Cyprinidae পরিবারের Osteobrama গণের একটি স্বাদুপানির মাছ।
বিস্তৃতি
লোহাছুরা মাছ বাংলাদেশ, ভারত, নেপাল ও পাকিস্তান অঞ্চলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
ভটকল
ভটকল (Bhatkal) ভারতের কর্ণাটক রাজ্যের উত্তর কন্নড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪ মিটার (১৩ ফুট)।
জনসংখ্যার উপাত্ত
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে ভটকল এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
বাংলা সালতানাত
thumb|বাগেরহাটের [[ষাট গম্বুজ মসজিদ। বর্তমানে ইউনেস্কো কর্তৃক বিশ্ব ঐতিহ্য স্থান ঘোষিত হয়েছে।]] thumb|গৌড়ের প্রাচীন প্রবেশদ্বার thumb|[[সোনারগাঁও|সোনারগাঁওয়ে সুলতান গিয়াসউদ্দিন আজম শাহর মাজার।]] thumb|[[জালালউদ্দিন মুহাম্মদ শাহ|জালালউদ্দিন মুহাম্মদ শাহর রৌপ্য টঙ্কা।]] thumb|রাজশাহীর [[সোনা মসজিদ]] thumb|[[গৌড়|গৌড়ের ফিরুজ মিনার।]]
বাংলা সালতানাত বা শাহী বাংলা (, শাহী বাঙ্গালাহ ) ছিল মধ্যযুগের বাংলায় একটি মুসলিম স্বাধীন রাষ্ট্র।  যা চতুর্দশ শতাব্দী থেকে ষোড়শ শতাব্দী পর্যন্ত টিকে ছিলো। এর রাজধানী ছিল বিশ্বের বৃহত্তম শহরগুলির মধ্যে একটি। যার অধীন রাষ্ট্র ছিল দক্ষিণ-পশ্চিমে ওড়িশা, দক্ষিণ-পূর্বে আরাকান, এবং পূর্বে ত্রিপুরা। ১৪৯৪ সালে, বাংলা সালতানাত কামরূপ এবং কামতার নিয়ন্ত্রণের মাধ্যমে সাম্রাজ্যের শীর্ষে আহোরণ করে। এটি মধ্যযুগীয় বিশ্বের অন্যতম প্রধান বাণিজ্যিক দেশ হিসাবে পরিচিত ছিল। ষোড়শ শতাব্দীতে, বাংলা সূরি সাম্রাজ্য এবং মোগল সাম্রাজ্যের নিকটে দুটি বড় পরাজয়ের মুখোমুখি হয়।
তুর্কি, আরব, পারসিক, বাঙালি ও হাবশি বংশোদ্ভূত বেশ কিছু সুন্নি রাজবংশ এর শাসনভার লাভ করে। ১৬ শতকের শেষের দিকে সালতানাত ভেঙে যায় এবং মোগল সাম্রাজ্য ও আরাকানি মারুক ইউ রাজ্যের অংশে পরিণত হয়। ইউরোপবাসীরা বাংলাকে পৃথিবীর সবচেয়ে ধনী বাণিজ্য দেশ হিসেবে গণ্য করতো। মুঘল সাম্রাজ্য আমলে বিশ্বের মোট উৎপাদনের (জিডিপির) ১২ শতাংশ উৎপন্ন হত সুবাহ বাংলায়, যা সে সময় সমগ্র ইউরোপের জিডিপির চেয়ে বেশি ছিল।
পটভূমি (১৩শ এবং ১৪শ শতক)
১২০০ শতকে বাংলা ধীরে ধীরে দিল্লি সালতানাত অন্তর্ভুক্ত হয়েছিল। মুহাম্মদ ঘুরির রাজত্বকালে ১২০২ থেকে ১২০৪ এর মধ্যে বখতিয়ার খিলজির গৌড় বিজয়ের মধ্য দিয়ে এটি শুরু হয়েছিল। দিল্লি সুলতান শামসুদ্দিন ইলতুতমিশ ১২২৫ সালে বাংলাকে দিল্লির একটি প্রদেশ হিসাবে ঘোষণা করেন। দিল্লি সুলতানরা নিযুক্ত গভর্নরদের মাধ্যমে বাংলায় শাসন করার চেষ্টা করে। কিন্তু দিল্লির সাথে বাংলার দূরত্ব বেশি হওয়ায় যথেষ্ট পরিমাণের সাফল্য পাওয়া যায়নি। উচ্চাভিলাষী গভর্নররা বিদ্রোহ করেছিলেন এবং দিল্লি সুলতান দ্বারা সামরিকভাবে দমন না করা অবধি স্বাধীন শাসক হিসাবে শাসন করতেন। তবে বিদ্রোহীদের মধ্যে যথাযথ শাসকরাও ছিলেন, যার মধ্যে ইউজবাক শাহ (১২৫৭), তুগরাল খান (১২৭১-১২৮২), এবং শামসুদ্দিন ফিরোজ শাহ (১৩০১-১৩২২) ছিলেন ।পরবর্তীরা সিলেট বিজয় অর্জন করে এবং পূর্ব এবং দক্ষিণ-পশ্চিম বাংলায় একটি শক্তিশালী প্রশাসন প্রতিষ্ঠা করে। ১৩২৫ সালে, দিল্লি সুলতান গিয়াসউদ্দিন তুঘলক প্রদেশটিকে তিনটি প্রশাসনিক অঞ্চলে পুনর্গঠিত করেছিলেন, সোনারগাঁও কেন্দ্রিক পূর্ব বাংলার শাসন, গৌড় উত্তরবঙ্গ শাসন করে এবং সাতগাঁও দক্ষিণবঙ্গ শাসন করে। এমনকি এই ব্যবস্থাও ভেঙে যায়। ১৩৩৮ সালের মধ্যে, তিনটি প্রশাসনিক অঞ্চলে বিচ্ছিন্নতাবাদী সুলতান ছিল, যার মধ্যে সোনারগাও এর ফখরুদ্দিন মোবারক শাহ, গৌড়ের আলাউদ্দিন আলী শাহ এবং সাতগাঁওয়ের শামসুদ্দীন ইলিয়াস শাহ। ফখরুদ্দিন ১৩৪০ সালে চট্টগ্রাম জয় করেন এবং তাঁর পুত্র ইখতিয়ারউদ্দিন গাজী শাহ ১৩৪৯ সালে তাঁর স্থলাভিষিক্ত হন। শামসুদ্দিন ইলিয়াস শাহ আলাউদ্দিন আলী শাহকে পরাজিত করেন এবং গৌড়ের নিয়ন্ত্রণ অর্জন করেন। তারপরে তিনি সোনারগাঁয়ের ইখতিয়ারউদ্দিনকে পরাজিত করেন। ১৩৫২ খ্রিস্টাব্দে ইলিয়াস শাহ নিজেকে সুলতান ঘোষণা করেন।
প্রথম দিকের শাহী বাংলা (১৪ শ ও ১৫ শ শতাব্দী)
ইলিয়াস শাহ পুন্ড্রে তাঁর রাজধানী স্থাপন করেন। তিনি গঙ্গা, ব্রহ্মপুত্র এবং মেঘনা নদীর বদ্বীপকে বাংলার সুলতানে একীভূত করেন। ইলিয়াস শাহ উপমহাদেশের পূর্বের বেশ কয়েকটি নগর-রাজ্য ও রাজ্যের বিরুদ্ধে যুদ্ধ এবং অভিযান চালান। তিনি পূর্ব বাংলা এবং উত্তর বিহার জয় করেন। তিনি নেপালে প্রথম মুসলিম সেনাবাহিনীর নেতৃত্ব দেন, কাঠমান্ডু উপত্যকায় আক্রমণ করেন এবং ধন-সম্পদ নিয়ে বাংলায় ফিরে আসেন। তিনি পূর্বের আসাম থেকে পশ্চিমে বারাণসী পর্যন্ত নিয়ন্ত্রণ করেন। ১৩৫৩ সালে, ইলিয়াস শাহ শাহী বাংলা-দিল্লির সুলতানি যুদ্ধের সময় একডালা দুর্গ অবরোধে দিল্লি সুলতান ফিরোজ শাহ তুঘলকের কাছে পরাজিত হন। বাংলা দিল্লি সুলতানের প্রতি কর জানাতে সম্মত হয়। অনেক অধিকৃত অঞ্চলের নিয়ন্ত্রণ হারিয়ে ফেললেও, ইলিয়াস শাহ বাংলাকে দৃঢ় নিয়ন্ত্রণে করেন।
ইলিয়াস শাহ ইন্দো-তুর্কি ইলিয়াস শাহী রাজবংশ প্রতিষ্ঠা করেছিলেন যা বাংলায় পনের দশক ধরে রাজত্ব করেছিল। তাঁর পুত্র এবং উত্তরসূরি সিকান্দার শাহ ১৩৫৯ সালে একডালা দুর্গের দ্বিতীয় অবরোধের সময় দিল্লির সুলতান ফিরোজ শাহ তুঘলককে পরাজিত করেন। পূর্বসূরীর স্বাধীনতার স্বীকৃতি দিয়ে দিল্লি ও বাংলার মধ্যে একটি শান্তিচুক্তি স্বাক্ষরিত হয়। ফিরোজ শাহ তুঘলক সিকান্দার শাহকে ৮০,০০০ টাকা মূল্যের একটি সোনার মুকুট উপহার দেন। শান্তি চুক্তি দুটি শতাব্দীর জন্য বাংলার স্বাধীনতা নিশ্চিত করে।
সিকান্দার শাহের শাসনকাল তিন দশক স্থায়ী ছিল। আদিনা মসজিদটি তাঁর রাজত্বকালে নির্মিত হয়েছিল। মসজিদের নকশাটি দামেস্কের বড় মসজিদের উপর ভিত্তি করে তৈরি হয়েছিল - এটি নতুন অঞ্চলে ইসলাম প্রবর্তনের সময় ব্যবহৃত একটি স্টাইল। এই সময়ে, কৃষিজমিগুলির বেশিরভাগ অংশ হিন্দু জমিদার দ্বারা নিয়ন্ত্রিত ছিল, যা মুসলিম তালুকদারদের সাথে উত্তেজনা সৃষ্টি করেছিল।
মধ্যযুগীয় ইসলামী রাষ্ট্রগুলির মধ্যে বঙ্গ পূর্ব সীমান্ত রাজ্যতে পরিণত হয়েছিল। চতুর্দশ শতাব্দীতে, ইসলামী সাম্রাজ্য পশ্চিমে স্পেন থেকে পূর্ব ভারতীয় উপমহাদেশ পর্যন্ত বিস্তৃত ছিল। স্থানীয় ভাষার পাশাপাশি ফারসি ও আরবি ব্যবহৃত হত। পারস্য কূটনৈতিক ও বাণিজ্যিক ভাষা হিসাবে ব্যবহৃত হত। আরবী ছিল আলেমদের সাহিত্যের ভাষা। বাংলায়, বাংলা ভাষা আদালতের ভাষাতে পরিণত হয়েছিল এবং এটি মুসলিম শাসনের অধীনে মূল ভাষা ছিল।
তৃতীয় সুলতান গিয়াসউদ্দিন আজম শাহ বিদেশের বাংলার প্রভাব বিস্তার করতে শুরু করেন। তিনি মিং চীনে দূত প্রেরণ শুরু করেন যা তার উত্তরসূরিদের শাসনকালেও ঐতিহ্য হিসাবে অব্যাহত ছিল । গিয়াসউদ্দিন আরবে নির্মাণ প্রকল্পগুলিতে আর্থিক সাহায্য করেন। তিনি পারস্য কবি হাফিজের সাথে চিঠিপত্র ও কবিতা বিনিময় করতেন। বাংলার সুলতানরা কায়রোর আব্বাসীয় খিলাফতের প্রতি নামমাত্র আনুগত্যের অঙ্গীকার করতো। সুলতানদের মুদ্রাগুলিতে প্রায়শই সমসাময়িক আব্বাসীয় খলিফার নাম থাকতো। গিয়াসউদ্দিন আজম শাহ পান্ডুয়া ছাড়াও মধ্য বাংলা শহর সোনারগাঁওয়ে তাঁর দরবার বা আদালত স্থাপন করেন। চীনা দূতদের ভ্রমণ বিবরণীতে বলা হয়েছে যে সুলতান সোনারগাঁও নদীর বন্দরের নিকটে একটি প্রাসাদে বাস করতেন। নদী বন্দরটির চীন, দক্ষিণ-পূর্ব এশিয়া এবং মধ্য প্রাচ্যের সাথে যোগাযোগের ব্যবস্থার মাধ্যম ছিল। ১৪০৬ সালে মা হুয়ান সোনারগাঁকে একটি বৃহৎ মহানগর হিসাবে আবিষ্কার করেন। অন্যান্য চীনা দূতগণ একটি সুরক্ষিত প্রাচীরযুক্ত শহরের বর্ণনা সরবরাহ করেছিলেন। সোনারগাঁও ছিল সূফী শিক্ষা এবং পারস্য সাহিত্যের কেন্দ্র। সুলতান গিয়াসউদ্দিন হাফিজকে সোনারগাঁয়ে বসতি করার আমন্ত্রণ জানিয়েছিলেন।
১৫শ শতক
পঞ্চদশ শতাব্দীর গোড়ার দিকে, ইলিয়াস শাহী শাসনকে শক্তিশালী হিন্দু ভূস্বামী রাজা গণেশ চ্যালেঞ্জ জানালেন, যিনি তাঁর পুত্র (ইসলাম গ্রহণকারী) জালালউদ্দিন মুহাম্মদ শাহকে সিংহাসনে বসিয়েছিলেন। জালালউদ্দিনের তুলনামূলকভাবে স্বল্পকালীন তবে তাৎপর্যপূর্ণ রাজত্ব ছিল, এই সময়ে তিনি আরাকান রাজাকে আরাকানের পুনরুদ্ধার অর্জনে সহায়তা করেছিলেন। জালালউদ্দিন ফতেহাবাদের উপর নিয়ন্ত্রণ প্রতিষ্ঠা করেন। জালালউদ্দীন সালতানাতের স্থাপত্য এবং পরিচালনায় আরও স্থানীয় বাঙালি উপাদানকে প্রাধান্য দান করেন। জালালউদ্দিন প্রথমে আব্বাসীয় খলিফার অনুগত ছিলেন কিন্তু পরে বাঙালি মুসলিম স্বাধীনতার লক্ষ্যে নিজেকে খলিফা হিসাবে ঘোষণা করেন। ইলিয়াস শাহী রাজবংশ ১৪৩২ সালে পুনরুদ্ধার করা হয়।
এক দশক ধরে নয়জন রাজা পান্ডুয়া থেকে বাংলা শাসন করেছিলেন। তারা প্রাসাদ, দুর্গ, সেতু, মসজিদ এবং সমাধিগুলি নির্মাণ করেছিল। চীনের রাষ্ট্রদূত মা হুয়ান তার ভ্রমণ বিবরণীতে সেই সময়কার এই শহরটির বর্ণনা দিয়েছিলেন, যেটিতে বলা হয়েছে যে "শহরের দেয়ালগুলো খুবই মনোমুগ্ধকর, বাজারগুলি সুসজ্জিত, পাশাপাশি দোকানগুলি, স্তম্ভগুলি সুশৃঙ্খল সারিবদ্ধ, সেগুলি সর্বপ্রকার পণ্যে পূর্ণ"। পান্ডুয়া ছিল কাপড় এবং মদ রফতানির কেন্দ্র। পান্ডুয়ায় অন্তত ছয় প্রকারের সূক্ষ্ম মসলিন এবং চার ধরনের মদ পাওয়া যেতো। পান্ডুয়াতে তুঁত গাছের ছাল থেকে উচ্চমানের কাগজ তৈরি হতো। বাংলার সুলতান মাহমুদ শাহ ১৪৫০ সালে পান্ডুয়া থেকে রাজধানী গৌড় স্থানান্তরিত করেন। এই পদক্ষেপের পিছনে অন্যতম সম্ভাব্য কারণ ছিল নিকটবর্তী নদীগুলির গতিপথ পরিবর্তন।
মাহমুদ শাহের আমলে সুন্দরবনের উপর আরও বেশি নিয়ন্ত্রণ ছিল। সুন্দরবনের গভর্নর খান জাহান আলী খলিফতাবাদের টাকশাল শহরটি তৈরি করেছিলেন। তৈমুরের দিল্লি থেকে বরখাস্ত হওয়ার পর, অন্যান্য অনেক কর্মকর্তার মতো খান জাহান বাংলায় বসতি স্থাপন করেছিলেন। রুকুনউদ্দিন বারবাক শাহের রাজত্বকালে ম্রাউক ইউ রাজ্য চট্টগ্রাম জয় করে। ১৪৮০-এর দশকের শেষের দিকে আবিসিনীয় ভাড়াটে কর্পস থেকে চারজন দখলদার সুলতানকে দেখেছিলেন। বিভিন্ন মুসলিম সম্প্রদায়ের মধ্যে উত্তেজনা প্রায়শই সালতানাতকে প্রভাবিত করে।
আঞ্চলিক সাম্রাজ্য (১৫শ এবং ১৬শ শতক)
আলাউদ্দিন হুসেন শাহ প্রধানমন্ত্রী থাকাকালীন ১৪৯৪ সালে বাংলার নিয়ন্ত্রণ লাভ করেন। তিনি এক অস্থির সময়ের অবসান ঘটিয়েছিলেন। সুলতান হিসাবে, হুসেন শাহ ১৫১৯ সাল পর্যন্ত রাজত্ব করেছিলেন। তার প্রতিষ্ঠিত রাজবংশ ১৫৩৮ অবধি রাজত্ব করেছিলেন। হুসেন শাহী রাজবংশের সময় মুসলিম ও হিন্দুরা সম্মিলিতভাবে রাজ প্রশাসনে দায়িত্ব পালন করেছিল। এই যুগকে প্রায়শই বাঙ্গলা সালতানাতের স্বর্ণযুগ হিসাবে বিবেচনা করা হয়, যেখানে বাংলা অঞ্চলে আরাকান, ওড়িশা, ত্রিপুরা এবং আসামের অঞ্চল অন্তর্ভুক্ত ছিল। আলাউদ্দিন হুসেন শাহ বাঙ্গলা সালতানাত-কামতা রাজ্য যুদ্ধের সময় আসামের বিশাল অংশ জয় করেছিলেন। তিনি হিন্দু খেন রাজবংশকে উৎখাত করেছিলেন। আলাউদ্দিন ১৫১২-১৫১৫ এর বাঙ্গলা সালতানাত– ম্রাক ইউ রাজ্যর যুদ্ধের পরে চট্টগ্রাম এবং উত্তর আরাকানে বাঙালি সার্বভৌমত্ব পুনরুদ্ধার করেন। তিনি ‘কামরূপ-কামতা-জাজনগর-উড়িষ্যা’র বিজেতা’ উপাধি ধারণ করেন। ১৫১৩ সালের  সোনারগাঁয়ের একটি শিলালিপি অনুসারে, হুসেন শাহ্ ত্রিপুরা রাজ্যের বিশাল অংশ সংযুক্ত করেছিলেন। প্রতাপগড় রাজ্যটি বাংলার অধিরাজ্যে পরিনত হয়।  হুসেন শাহ উড়িষ্যার গজপতি শাসকদের বিরুদ্ধেও বেশ কয়েকটি অভিযান চালিয়েছিলেন এবং উত্তর উড়িষ্যার নিয়ন্ত্রণ অর্জন করেছিলেন। হুসেন শাহের উত্তরসূরি নাসিরুদ্দিন নুসরাত শাহ এবং দ্বিতীয় আলাউদ্দিন ফিরুজ শাহের অধীনে, বাংলা অঞ্চল পূর্ব ব্রহ্মপুত্র উপত্যকার নগাঁও পর্যন্ত বিস্তৃত ছিল। পশ্চিমে, বাঙালি অঞ্চল বিহারকে ছাড়িয়ে গিয়েছিল এবং হুসেন শাহী রাজবংশের সময়ে জৌনপুরের সরণ পর্যন্ত প্রসারিত হয়েছিল। জৌনপুরের সুলতান দিল্লির লোদি রাজবংশের আগ্রাসনের পরে বাংলায় আশ্রয় নিয়েছিলেন। জৌনপুর সুলতানকে অনুসরণ করে দিল্লি সুলতান বাংলায় আক্রমণ করেছিলেন। কোনও লাভ করতে না পেরে, দিল্লির সুলতান বাংলার সাথে শান্তিচুক্তি সমাপ্ত করে দেশে ফিরে আসেন।
কালিকটে ভাস্কো দা গামার অবতরণের পর পর্তুগিজ ভারতের রাষ্ট্রদূত বাংলায় আসেন। পৃথক পর্তুগিজ বণিকরা বঙ্গীয় সালতানাতের রাজধানী গৌরে বাস করত বলে লিপিভুক্ত করা হয়েছে। পর্তুগিজরা গৌড়ের প্রাণবন্ত বর্ণনা দিয়েছে। তারা গৌড়ের সমৃদ্ধিকে লিসবনের সাথে তুলনা করেছেন। শহরটির মধ্যে একটি দুর্গ, একটি রাজকীয় প্রাসাদ এবং দরবার, মসজিদ, ধনীদের জন্য ঘর এবং ব্যস্ত বাজার অন্তর্ভুক্ত ছিল। পর্তুগিজ ঐতিহাসিক কাস্তেনহাদা ডি লোপেজ গৌড়ের বাড়িগুলিকে শোভাময় টাইলসের মেঝে, উঠান এবং বাগান সহ একতলা বাড়ি বলে বর্ণনা করেছেন।গৌর ছিল আঞ্চলিক রাজনীতির কেন্দ্রবিন্দু। বাংলার সুলতান চট্টগ্রামে পর্তুগিজ বসতি স্থাপনের অনুমতি দিয়েছিলেন। আইবেরিয়ান ইউনিয়নের সময়কালে, চট্টগ্রামের উপর কোনও সরকারী পর্তুগিজ সার্বভৌমত্ব ছিল না। পর্তুগিজ ট্রেডিং পোস্টে জলদস্যুদের আধিপত্য ছিল যারা বাংলার বিরুদ্ধে আরাকানিজদের সাথে জোট বদ্ধ ছিল।
পতন (১৬শ শতাব্দী)
ঘঘরার যুদ্ধে সুলতান নাসিরউদ্দিন নুসরাত শাহ বাবরের কাছে পরাজিত হওয়ার পর ধীরে ধীরে বাংলা মোগল সাম্রাজ্যের অংশে পরিণত হয়। এটি রাজতন্ত্র এবং রাষ্ট্রযন্ত্রের প্রাক-মুসলিম পারস্য ঐতিহ্যকে প্রতিফলিত করে। দ্বিতীয় মুঘল শাসক হুমায়ুন মুঘল এবং বাংলার সুলতান উভয়ের বিরুদ্ধে শেরশাহ সুরির আক্রমণ চলাকালীন বাংলার রাজধানী গৌড় দখল করেন। হুমায়ুন পরে পারস্যের সাফাভিদ সাম্রাজ্যের আশ্রয় নিয়েছিলেন। শেরশাহ সুরি বাংলা জয় করার পরে গ্র্যান্ড ট্রাঙ্ক রোডের সংস্কার শুরু করেন। সুরি সরকার বাংলা পরিচালনার জন্য একের পর এক গভর্নর নিযুক্ত করেন। তৃতীয় গভর্নর মুহাম্মদ খান সুর ইসলাম শাহ সুরির মৃত্যুর পরে বাংলার স্বাধীনতা ঘোষণা করেন। মুহাম্মদ খান দিল্লির শাসনের অবসান ঘটিয়ে বাঙ্গলা সালতানাতের পুনঃপ্রতিষ্ঠা করেন।
কররানী রাজবংশ সালতানাতের সর্বশেষ শাসক রাজবংশ ছিল। রিয়াজ-উস-সালাতিনের মতে সুলতান সুলায়মান খান কররানী ১৫৬৫ সালে রাজধানী গৌড় থেকে টান্দায় স্থানান্তরিত করেন। সুলায়মান খান কররানী উড়িষ্যার বৃহত অংশগুলি সংযুক্ত করেছিলেন। তাঁর রাজত্বকালে, বাংলা অঞ্চল উত্তরের কোচবিহার থেকে দক্ষিণে পুরী এবং পশ্চিমে সোন নদী থেকে পূর্ব ব্রহ্মপুত্র নদ পর্যন্ত বিস্তৃত ছিল। মুঘলরা বাঙালি সাম্রাজ্যবাদের অবসান ঘটাতে দৃঢ় প্রতিজ্ঞ হয়ে ওঠে। উড়িষ্যার টুকরোর যুদ্ধে আকবরের নেতৃত্বে মোগল বাহিনী সর্বশেষ সুলতান দাউদ খান কররানির নেতৃত্বে বাঙালি বাহিনীকে পরাভূত করেন এবং এর ফলে কটকের চুক্তি হয়। মুঘল শাসন আনুষ্ঠানিকভাবে রাজমহলের যুদ্ধের সাথে শুরু হয়েছিল যখন বাংলার শেষ সুলতান আকবরের সেনাবাহিনী দ্বারা পরাজিত হয়। ফলে মুঘল প্রদেশ সুবাহ বাংলা তৈরি হয়। পূর্ব-বদ্বীপ ভাটি অঞ্চল সপ্তদশ শতাব্দীর শুরুর দিকে মোঘল নিয়ন্ত্রণে আসে। এই ব-দ্বীপটি পূর্বের সালতানাতের বারো জন অভিজাতদের দ্বারা গঠিত ছিল, যারা বারো ভূঁইয়া নামে পরিচিত ছিল। তাদের নেতা ছিলেন ঈসা খান। মুঘল সরকার অবশেষে ভাটি অঞ্চলে সুলতানতের অবশিষ্টাংশকে দমন করে এবং পুরো বাংলাকে পুরো মুঘল নিয়ন্ত্রণে আনে।
প্রশাসন এবং সেনাবাহিনী
থাম্ব|[[ষাট গম্বুজ মসজিদ ইউনেস্কোর একটি ওয়ার্ল্ড হেরিটেজ সাইট]] বাংলা সালতানাত ছিল রাজতন্ত্রিক। ইলিয়াস শাহী রাজবংশ একটি পারস্যীয় সমাজ কাঠামো গড়ে তুলেছিল। রাজধানী শহরগুলির আদালত সুলতানকে পবিত্র করে তোলে, পারস্যযুক্ত রাজকীয় প্যারাফার্নালিয়া ব্যবহার, সাসানীয় সাম্রাজ্যিক দৃষ্টান্তের আদলে একটি বিস্তৃত আদালতের অনুষ্ঠান গ্রহণ, একটি শ্রেণিবিন্যাসিক আমলাতন্ত্র নিযুক্ত করেছিল এবং ইসলামকে রাষ্ট্রীয় ধর্ম হিসাবে ধরে রেখেছে। জালালউদ্দিন মুহম্মদ শাহের উত্থানে আরও অনেক দেশীয় উপাদান আদালতে অন্তর্ভুক্ত ছিল। হুসেন শাহী রাজবংশ বহু হিন্দুকে সরকারে নিয়োগ দিয়েছিল এবং একধরনের বহু ধর্মীয় সহানুভুতি প্রচার করেছিল।
টাকশাল শহর
বাঙ্গালা সালতানাতের একটি গুরুত্বপূর্ণ বৈশিষ্ট্য ছিল টাকশাল শহর । শহরগুলিতে রাজকীয় রাজধানী এবং প্রাদেশিক রাজধানী অন্তর্ভুক্ত ছিল যেখানে টাকার মুদ্রা তৈরি করা হতো। মুদ্রাগুলি সালতানাতের অভ্যন্তরে অর্থনীতি, প্রশাসনিক কেন্দ্রগুলির বিতরণ এবং নগর কেন্দ্রগুলির উত্থান ও পতনের চিত্র তুলে ধরে। সাম্রাজ্যের প্রসারণের সাথে ধীরে ধীরে টাকশাল শহরের সংখ্যা বেড়েছে। নিচে প্রতিষ্ঠিত শহরের আংশিক তালিকা দেওয়া হলঃ • #লখনৌতি
• #সোনারগাঁও
• #গিয়াসপুর (ময়মনসিংহ)
• #সাতগাঁও
• #ফিরোজাবাদ (পান্ডুয়া)
• #শাহর-ই-নওয়া (পান্ডুয়া)
• #মুজ্জামবাদ (সোনারগাঁ)
• #জান্নাতবাদ (লখনৌতি)
• #ফতেহবাদ (ফরিদপুর)
• #চাটগাঁও (চট্টগ্রাম)
• #রোহতাসপুর (বিহার)
• #মাহমুদাবাদ (যশোর ও নদিয়া)
• #বারবাকাবাদ (দিনাজপুর)
• #মুজাফফারাবাদ (পান্ডুয়া)
• #মুহম্মদাবাদ
• #হুসেনাবাদ (২৪ পরগনা)
• #চন্দ্রবাদ (মুর্শিদাবাদ)
• #নুসরতবাদ (বগুড়া ও রংপুর)
• #খলিফতাবাদ (বাগেরহাট)
• #শরীফাবাদ (বীরভূম)
• #টান্দাহ (মালদা
অধীন রাজ্যসমূহ
অধীন রাজ্যসমূহ ছিল বাংলার সুলতানের অধীনে কর প্রদানকারী রাজ্য। এই অঞ্চলগুলির উপর বিভিন্ন কারণে সরাসরি নিয়ন্ত্রণ প্রতিষ্ঠিত হয়নি। অধীন রাজ্যসমূহে মুসলিম, হিন্দু এবং বৌদ্ধ শাসক ছিল। নিম্নলিখিতটি সর্বাধিক উল্লেখযোগ্য অধীন রাজ্যসমূহর চিত্র তুলে হলঃ
আরকান
দক্ষিণ-পূর্বে আরাকান ছিল বাঙ্গলা সালতানাতের বিশিষ্ট অধীন রাজ্যসমূহ। ১৪৩০ সালে, বঙ্গ সালতানাত বাঘান থেকে আগত বার্মিজ আক্রমণকারীদের তাড়িয়ে দেওয়ার মাধ্যমে ম্রাক ইউতে আরাকান সিংহাসন পুনরুদ্ধার করে। আরাকান এক লম্বা সময়ের জন্য বাংলার সুলতানকে কর প্রদান করেছিলেন, সময়সীমার সাথে যা শতাব্দী বা কয়েক দশকের অনুমানের মধ্যে ছিল। আরাকানীয় শাসকরা শাহ  উপাধি গ্রহণ এবং আরবি ও বাংলা লিপিতে মুদ্রা খনন সহ সালতানাতের পরিচালনার কৌশলগুলি বাংলার প্রতিরূপ তৈরি করেছিল।
চন্দ্রদ্বীপ
দক্ষিণবঙ্গে, চন্দ্রদ্বীপ দ্বীপটি প্রাক-ইসলামী হিন্দু দেব বংশের বংশধরদের অধীনে ছিল। হুসেন শাহী রাজবংশের রাজত্বকাল অবধি এই রাজ্যটি শাহী বাংলার একটি অধীন রাষ্ট্র ছিল, তখন এটি সালতানাতের সাথে আনুষ্ঠানিকভাবে সংযুক্ত ছিল।
প্রতাপগড়
উত্তর-পূর্ব বরাক উপত্যকায়, প্রতাপগড় রাজ্যের শাসক বাজিদ নিজেকে বাংলার সুলতানের সমতুল্য সুলতান হিসাবে ঘোষণা করেছিলেন। একাজ আলাউদ্দীন হোসেন শাহকে প্রতিশোধের তামান্না বাড়িয়ে দেয়, তাই তিনি প্রতাপগড়ে নবগঠিত সুলতানতকে দমন করতে সরওয়ার খানকে (হিন্দু ধর্ম থেকে ইসলাম গ্রহণকারী) প্রেরণ করেন। বাজিদ পরাজিত হয়ে বাংলার সুলতানের প্রতি শ্রদ্ধাসূচক কর প্রদানে সম্মত হন। বাজিদ সিলেটের উপরেও তার দাবি ত্যাগ করেন।
সামরিক অভিযান
সুলতানদের একটি সুসংগঠিত সৈন্য বাহিনী ছিল, যার মধ্যে ছিল অশ্বারোহী, আর্টিলারি, পদাতিক এবং যুদ্ধ হাতি; এবং একটি নৌবাহিনী। নদীভূগোল ও জলবায়ুর কারণে বাংলায় সারা বছর অশ্বারোহী বাহিনী ব্যবহার করা সম্ভব ছিল না। অশ্বারোহী বাহিনী সম্ভবত বঙ্গ সালতানাতের সেনাবাহিনীর সবচেয়ে দুর্বল উপাদান ছিল, কারণ ঘোড়াগুলো বিদেশ থেকে আমদানি করতে হয়েছিল। আর্টিলারি একটি গুরুত্বপূর্ণ বিভাগ ছিল। পর্তুগীজ ঐতিহাসিক জোয়াও ডি বারোস মন্তব্য করেন যে আরাকান ও ত্রিপুরা উপর বাংলার সামরিক আধিপত্য তার দক্ষ আর্টিলারির কারণে হয়েছে। আর্টিলারি বিভিন্ন আকারের কামান এবং বন্দুক ব্যবহার করত। পাইকরা এই সময়ে বাংলার পদাতিক বাহিনীর গুরুত্বপূর্ণ অংশ গঠন করে। কিছু সময় ছিল যখন পাইকরা রাজনৈতিক পরিস্থিতি মোকাবেলা করে। ধনুক, তীর ও বন্দুক ব্যবহার করা পদাতিক সৈন্যদের বিশেষ যুদ্ধ বাবরের মনোযোগ আকর্ষণ করে।
যুদ্ধ হাতি বাংলার সেনাবাহিনীতে এক গুরুত্বপূর্ণ ভূমিকা পালন করে। যুদ্ধের সামগ্রী বহন ছাড়াও সশস্ত্র সৈন্যদের চলাচলের জন্য হাতি ব্যবহার করা হয়। নদীবাংলায় হাতির উপকারিতা খুব ধীর হলেও কমানো যায়নি। নদীবাংলায় নৌবাহিনীর প্রধান প্রয়োজন ছিল। প্রকৃতপক্ষে, অশ্বারোহী বাহিনী ছয় মাসের জন্য এই দেশ টিকিয়ে রাখা নিশ্চিত করতে পারে, অন্যদিকে পাইকদের সমর্থিত নৌকাগুলো বছরের বাকি অর্ধেক সময় ধরে আধিপত্যের আদেশ দিতে পারে। ইওয়াজ খলজির সময় থেকে, যিনি প্রথম ইসলামিক বাংলায় একটি নৌ বাহিনী সংগঠিত করেন, যুদ্ধ নৌকা দেশের রাজনৈতিক বিষয়ে একটি গুরুত্বপূর্ণ ভূমিকা পালন করে। অ্যাডমিরাল প্রধান যুদ্ধ হাতি পরিবহনের জন্য শক্তিশালী নৌকা ফিট করার জন্য জাহাজ নির্মাণ, নদী পরিবহন সহ বিভিন্ন দায়িত্ব ছিল; সামুদ্রিক দের নিয়োগ করা; নদীতে টহল দেওয়া এবং ঘাটে টোল আদায় করা। হুসেন শাহী রাজবংশের সময় নৌবাহিনীর দক্ষতা হ্রাস করা হয়। সুলতানরা অস্থায়ী কাদা দেয়াল ঘেরা দুর্গ সহ দুর্গ নির্মাণ করেন।
বাংলা-দিল্লি যুদ্ধ
১৩৫৩ সালে দিল্লির সুলতান নবগঠিত বঙ্গ সালতানাত আক্রমণ করেন। একডালা দুর্গ অবরোধের পর, বাংলা দিল্লির সুলতানকে শ্রদ্ধা জানাতে সম্মত হয়। ১৩৫৯ সালে পূর্ববর্তী শান্তি চুক্তি ভেঙ্গে যাওয়ার পর দিল্লি আবার বাংলা আক্রমণ করে। যাইহোক, সমঝোতা রশেষে একটি নতুন চুক্তি রচিত হয় যেখানে দিল্লি বাংলার স্বাধীনতা স্বীকার করে। বাংলার সুলতানরাও দক্ষিণ ভারতীয় মিত্রদের কাছ থেকে সমর্থন লাভ করে। ষোড়শ শতাব্দীতে দিল্লির লোদি রাজবংশ আবার জৌনপুরের সুলতানের সন্ধানে বাংলা আক্রমণ করে। লোদিরা অবশেষে বাংলার সাথে একটি শান্তি চুক্তিতে সম্মত হয়।
বাংলা-জৌনপুর যুদ্ধ
জৌনপুর সালতানাত ১৫ শতকে বাংলা আক্রমণ করে। মিং চীন এবং হেরাতের তিমুরিদ শাসকের কূটনৈতিক সহায়তায় বাংলা জৌনপুরী আগ্রাসন প্রতিরোধ করে।
আসাম অভিযান
ব্রহ্মপুত্র উপত্যকা প্রায়ই বাঙালি আগ্রাসনের শিকার হয়। হুসেন শাহী রাজবংশের সময় আসামের উপর বাংলা নিয়ন্ত্রণ চূড়ান্ত পর্যায়ে পৌঁছায়। আলাউদ্দিন হুসেন শাহ কামতা রাজ্যের বিরুদ্ধে যুদ্ধের সময় হিন্দু খেন রাজবংশ উৎখাত করেন। বারো-ভুঁইয়ারা কয়েক বছরের মধ্যে স্থানীয় প্রশাসন উৎখাত করে এবং স্থানীয় শাসন পুনরুদ্ধার করে।
অর্থনীতি
শাহী বাংলা অর্থনীতি উত্তরাধিকার সূত্রে দিল্লি সুলতানির পূর্ব দিকগুলি, যেমন শহর, বেতনযুক্ত আমলা এবং জমিদার মালিকানার জাগিদার ব্যবস্থা বলবৎ। বাংলার সুলতানের নামে রচিত রৌপ্য মুদ্রার উৎপাদন ছিল বাঙালি সার্বভৌমত্বের চিহ্ন। দিল্লি এবং অন্যান্য সমসাময়িক এশীয় ও ইউরোপীয় সরকারগুলির চেয়ে খাঁটি রৌপ্য মুদ্রা বানাতে বাংলা আরও বেশি সফল ছিল। রৌপ্যের তিনটি উৎস ছিল। প্রথম উৎসটি ছিল পূর্ববর্তী রাজ্যের বাকী রৌপ্য মজুদ। দ্বিতীয় উৎস হ'ল অধীনস্থ রাজ্যের শ্রদ্ধা নিবেদন যা রৌপ্যর ছিল। তৃতীয় উৎস ছিল সামরিক অভিযানের সময় যখন বাংলার বাহিনী প্রতিবেশী রাজ্যগুলিকে অভিযান করেছিল।
পঞ্চদশ শতাব্দীর শুরুতে বঙ্গীয় অর্থনীতির আপাত উজ্জ্বলতাকে দিল্লি প্রতি শ্রদ্ধা নিবেদনের শেষ হিসাবে চিহ্নিত করা হয়, যা বাংলার স্বাধীনতার পরে বন্ধ হয়ে যায় এবং সম্পদের বহিঃপ্রবাহ বন্ধ হয়ে যায়। মা হুয়ানের সমৃদ্ধ জাহাজ নির্মাণ শিল্পের সাক্ষ্য এই প্রমাণ করে যে বাংলা বঙ্গোপসাগরের সমুদ্র উপকূলীয় বাণিজ্য ব্যাপকভাবে উপভোগ করেছিল। মসলিন উৎপাদন, রেশম চাষের সম্প্রসারণ এবং আরও কয়েকটি কারুকাজের উত্থান ইঙ্গিত দেওয়া হয়েছিল মা হুয়ানের বাংলা থেকে চীন রফতানি হওয়া বস্তুর তালিকায়। পঞ্চদশ শতাব্দীর মাঝামাঝি সময়ে ভারত মহাসাগর থেকে সরে আসার আগ পর্যন্ত বাংলার জাহাজ এবং চীনা জাহাজসমূহ  সহাবস্থানে ছিল। লুডোভিচো ডি ভার্থেমা, দুয়ার্তে বার্বোসা এবং তোমে পিরে মতো ইউরোপীয় ভ্রমণকারীদের সাক্ষ্য মালাক্কায় বিপুল সংখ্যক ধনী বাঙালি বণিক এবং জাহাজের মালিকের উপস্থিতির প্রমাণ দেয়।  বাংলা ছিল এক প্রকার আড়ৎ। উদাহরণস্বরূপ, ঘোড়াগুলি বাংলায় আমদানি করা হতো এবং পুনরায় চীনে রফতানি করা হ্তো।
বাংলায় একটি জোরদার নদীকেন্দ্রিক জাহাজ নির্মাণের ঐতিহ্য বিদ্যমান ছিল। গঙ্গা বদ্বীপে সালতানতের নৌ মহড়া র জাহাজ নির্মাণের ঐতিহ্যের প্রমাণ পাওয়া যায়। বঙ্গ ও মালদ্বীপের ধান এবং গাভী শেলের বাণিজ্য সম্ভবত আরব ধাঁচের বাঘলা জাহাজের মাধ্যমে হয়েছিল। চীনা বিবরণগুলি দক্ষিণ পূর্ব এশীয় সাগরে বাংলা জাহাজগুলি বিশিষ্ট ছিল বলে ইঙ্গিত পাওয়া যায়। বাংলার একটি জাহাজ, সম্ভবত বাংলার সুলতানের মালিকানাধীন, বাংলা, ব্রুনাই এবং সুমাত্রা থেকে তিনটি শ্রদ্ধা নিবেদনের ব্যবস্থা করতে পারত - সম্ভবত এ জাতীয় কাজেই সক্ষম একমাত্র জাহাজ ছিল এটি। দক্ষিণ-পূর্ব এশীয় সাগরে মধ্যে সেই দশকগুলিতে বাংলার জাহাজগুলো ছিল সবচেয়ে বড় ।
সাহিত্য এবং চিত্র
থাম্ব|[[মহান আলেকজান্ডার|আলেকজান্ডার রানী নুশাবার সাথে তাঁর সিংহাসন ভাগ করে বসার এক বাংলা ফারসি পান্ডুলিপি। দৃশ্যটি নিজামী গজনবীর ইস্কান্দারনামা (আলেকজান্ডারের বই) অবলম্বনে আকা। পান্ডুলিপিটি সুলতান নুসরত শাহ প্রকাশ করেছিলেন যিনি ১৫১৯ থেকে ১৫৩৩ সালের মধ্যে রাজত্ব করেছিলেন। (ব্রিটিশ গ্রন্থাগার)]] মুসলিম কবিরা পঞ্চদশ শতাব্দীর মাঝামাঝিতে বাংলা ভাষায় লেখালিখি শুরু করেন। ষোড়শ শতাব্দীর শুরুতে এই অঞ্চলে সুফিবাদ এবং ইসলামী বিশ্বজগতের ধারণার উপর ভিত্তি করে একটি আঞ্চলিক সাহিত্যের বিকাশ ঘটে। বাঙালি মুসলিম মরমী সাহিত্য মধ্যযুগীয় ভারতের অন্যতম আদি নিদর্শন ছিল। ফারসি সরকারি ভাষা হওয়ায়, বাংলায় প্রচুর পারস্যের পণ্ডিত, আইনজীবী, শিক্ষক এবং আলেমদের আগমন ঘটেছিল। এটি অভিজাত ও সুফীদের পছন্দের ভাষা ছিল। বাংলায় হাজার হাজার ফারসি বই এবং পাণ্ডুলিপি প্রকাশিত হয়েছিল। বাংলায় সংকলিত প্রথম ফারসি রচনাটি অমৃতকুণ্ডের সংস্কৃত থেকে অনুবাদ ছিল যা সমারকন্দের কাজী রুকনুদ্দীন আবু হামিদ মুহাম্মদ বিন মুহাম্মাদ আল-আমিদী, যিনি বিখ্যাত হানাফি ফিকাহবিদ ও সুফি ছিলেন। গিয়াসউদ্দিন আজম শাহের রাজত্বকালে সোনারগাঁও শহর গদ্য ও কবিতার বহু প্রকাশনা নিয়ে পারস্য সাহিত্যের একটি গুরুত্বপূর্ণ কেন্দ্র হয়ে ওঠে। সময়টিকে "বাংলায় ফারসি সাহিত্যের স্বর্ণযুগ" হিসাবে বর্ণনা করা হয়। এর গুরুত্ব বোঝা যায় ফার্সী কবি হাফেজ শিরাজি সাথে সুলতানের বিনিময় নিজস্ব চিঠিপত্রের দ্বারা। সুলতান যখন হাফিজকে অসম্পূর্ণ গজলটি সম্পন্ন করার জন্য আমন্ত্রণ জানালেন, তখন খ্যাতিমান কবি রাজার দরবারের মহিমা এবং বাংলা-ফারসি কবিতার সাহিত্যের গুণকে স্বীকার করে প্রতিক্রিয়া জানান।
পান্ডুলিপি চিত্রগুলিতে সালতানাতের ফ্যাশন এবং স্থাপত্য চিত্রিত হয়েছে। পান্ডুলিপির চিত্রগুলি সালতানাতের একটি মূল শৈল্পিক বৈশিষ্ট্য। এই ঐতিহ্যের সর্বাধিক পরিচিত উদাহরণগুলির মধ্যে একটি ষোড়শ শতাব্দীর মধ্যভাগে সুলতান নুসরত শাহ প্রকাশিত শরফ্নামা। এটিতে আলেকজান্ডার গ্রেট-এর বিজয় সম্পর্কে নিজামী গজনবীর মহাকাব্য রয়েছে।
নগর স্থাপত্য
শাহী বাংলা শহরগুলি ছিল মধ্যযুগীয় স্থাপত্যশৈলীতে তৈরি বিশেষত রাজকীয় রাজধানী গৌড় এবং পান্ডুয়ার । ১৫০০ সালে, রাজধানী গৌড় ছিল জনসংখ্যার দিক দিয়ে বেইজিং, বিজয়নগর, কায়রো এবং কুয়াংচৌ র পরে বিশ্বের পঞ্চম বৃহত্তম নগর। এর জনসংখ্যা ২০০,০০০ জন (এই সময়ে, বিশ্ব জনসংখ্যা ৪০ থেকে ৫০০ মিলিয়ন এর মধ্যে ছিল বলে অনুমান করা হয়)। পর্তুগিজ ঐতিহাসিক ক্যাস্তেনহদা দে লোপেজ গৌড়ের ঘরগুলিকে একতলা বিশিষ্ট, শোভাময় টাইলসের মেঝে, উঠোন এবং উদ্যান ছিল বলে বর্ণনা করেন। শহরটিতে একটি দুর্গ, দরবার, প্রহরীদুর্গ, খাল, সেতু, বিশাল গেটওয়ে এবং একটি শহরের প্রাচীর ছিল। রাজপ্রাসাদটি তিনটি বিভাগে বিভক্ত ছিল। প্রথম অংশ ছিল রাজদরবার। দ্বিতীয়টি ছিল সুলতানের খাস কামরা বা কক্ষ। তৃতীয়টি ছিল হারেম। একটি উঁচু প্রাচীর প্রাসাদটি বেষ্টিত। একটি উচু দেয়াল প্রাসাদকে ঘিরে ছিল এবং তিন দিকে পরিখা ছিল ও অন্যদিক গঙ্গার সাথে সংযুক্ত ছিল। পান্ডুয়া শহরটি একটি ছোট্ট জনপদ থেকে সামরিক সদর দপ্তরে পরিণত হয়েছিল। এর মধ্যে রয়েছে রাজকীয় মসজিদ এবং দরগাহ। সালতানাতের নগর স্থাপত্য আরব, বাংলা, ফারসি, ইন্দো-তুর্কি এবং বাইজেন্টাইন প্রভাবের ভিত্তিতে ছিল। সুলতান নুসরত শাহ প্রকাশিত ইস্কান্দারনামা তে সালতানাতের ঘরগুলির ঝলক দেখা যায়। উল্লেখযোগ্য দেশীয় স্থাপত্য উন্নয়ন হয়েছে। বাংলার ছাদগুলি ১৫ ম শতাব্দীতে থেকে কংক্রিট তৈরি হতে শুরু হয়। এই ছাদগুলি পরে মুঘল সাম্রাজ্য এবং ভারতীয় উপমহাদেশের উত্তর-পশ্চিমের রাজপুত রাজ্যে ব্যাপকভাবে প্রতিলিপি করা হয়।
মসজিদ স্থাপত্য
ওলেগ গ্রাবার সম্পাদিত একটি বইতে পেরিউন হাসানের মতে, শাহী বাংলার মসজিদের বিভিন্ন সাধারণ বৈশিষ্ট্য রয়েছে, যার মধ্যে রয়েছে নির্দেশিত খিলান, একাধিক মিহরাব, কোণার টাওয়ার এবং পোড়ামাটি এবং পাথরের সাজসজ্জা। বিশেষত, মিহরাব শিল্পটি বাংলার মসজিদ স্থাপত্যের চেয়ে নিখুঁত এবং অনন্য। মসজিদগুলি আয়তক্ষেত্রাকার এবং বহু গম্বুজযুক্ত বা বর্গক্ষেত্র এবং একক গম্বুজযুক্ত ছিল। শাহী বাংলার আমলে নির্মিত বিপুল সংখ্যক মসজিদটি স্থানীয় জনগণের যে দ্রুততার সাথে ইসলামে গ্রহণ করে তা নির্দেশ করে। ১৪৫০ এবং ১৫৫০ এর মধ্যে সময়কাল একটি নিবিড় মসজিদ নির্মাণের যুগ ছিল। এই মসজিদগুলি গ্রামাঞ্চলে মাঝামাঝিতে, ছোট থেকে মাঝারি আকারের এবং দৈনিক ইবাদতের জন্য ব্যবহৃত হত। মসজিদের পাশে প্রায়শই পুকুর অবস্থিত ছিল। মসজিদগুলিতে আরবি শিলালিপিতে প্রায়শই পৃষ্ঠপোষক বা নির্মাতার নাম অন্তর্ভুক্ত থাকত। শিলালিপিতে সর্বাধিক উল্লেখ করা কুরআনের আয়াতটি ছিল সূরা আল-জ্বিন। ভবনগুলি ইট বা পাথরের তৈরি ছিল। পোড়ামাটির অলংকরণ সমেত ইটের মসজিদটি বঙ্গীয় সালতানাতের একটি দুর্দান্ত কাঠামোর প্রতিনিধিত্ব করে। এগুলি প্রায়শই একজন ধনী পৃষ্ঠপোষকের উপহার এবং অসাধারণ প্রচেষ্টার ফল ছিল, যা প্রতিটি মুসলিম পাড়ায় পাওয়া যেত না। মসজিদগুলি বেঙ্গল সালতানাতের ব্যাপক এলাকা জুড়ে নির্মিত হয়েছিল। সালতানাতের মসজিদগুলির সর্বাধিক ঘনত্ব বাংলাদেশের উত্তরবঙ্গ এবং ভারতীয় পশ্চিমবঙ্গ অঞ্চলে পাওয়া যায়। গভর্নর খান জাহান আলীর পৃষ্ঠপোষকতার ফলে দক্ষিণ-পশ্চিম বাংলার সুন্দরবন বনের কাছে একটি মসজিদ নগরী বিকশিত হয়েছিল। ১৯৮৫ সালে, ইউনেস্কো শহরটিকে একটি বিশ্ব ঐতিহ্য স্থান হিসাবে স্বীকৃতি দিয়েছে। কেন্দ্রীয় অঞ্চলগুলিতে যেমন, ফরিদপুরের পাতরাইল মসজিদ সুলতানি যুগের অন্যতম সংরক্ষিত। উত্তর-পূর্বে, সিলেটের শংকরপাশা শাহী মসজিদ বঙ্গীয় সালতানাতের একটি সুরক্ষিত মসজিদ। ভারতের উত্তর-পূর্ব রাজ্য আসামের পানবাড়ি মসজিদটি সুলতান আলাউদ্দিন হুসেন শাহের আমলে নির্মিত হয়েছিল। অন্যান্য মসজিদগুলি ভারতের দক্ষিণ পশ্চিমবঙ্গ এবং ভারতের বিহার রাজ্যে, যেমন সাইয়েদ জামালউদ্দিন মসজিদ পাওয়া যায়। দক্ষিণ-পূর্বে, সান্তিকান মসজিদ (১৪৩০-এর দশকে নির্মিত) মিয়ানমারের রাখাইন রাজ্যে (পূর্বে আরাকান)  ধ্বংসাবশেষসহ দাঁড়িয়ে আছে।
সমাধিসৌধ স্থাপত্য
বেঙ্গল সালতানাতের মাজারগুলি একটি গুরুত্বপূর্ণ স্থাপত্যের নিদর্শন। প্রথমদিকে, সরোকফাগি ইরানীয় মডেলগুলির উপর ভিত্তি করে তৈরি করা হয়েছিল, যেমন সাইরাস সমাধি । সারকোফাগিতে মিহরাব এবং খিলানগুলি আদিনা মসজিদের স্থাপত্যের অনুরূপ ভাবে করা হত। উদাহরণস্বরূপ, সোনারগাঁয়ের সুলতান গিয়াসউদ্দিন আজম শাহের সমাধিতে তাঁর পিতা সুলতান সিকান্দার শাহ নির্মিত আদিনা মসজিদের স্থাপত্যের সাথে মিল রয়েছে। একলাখী সমাধিসৌধ দিয়ে একটি দেশীয় ইসলামী দরগার শৈলীর বিকাশ ঘটে যা সুলতান জালালউদ্দিন মুহম্মদ শাহের রাজকীয় সমাধিসৌধ। গৌড়ের ফতেহ খানের সমাধিসৌধের মতো অন্যান্য সমাধিসৌধে একটি বাংলা ছাদ ছিল।
বৈদেশিক সম্পর্ক
thumb|180px|right|চীনের পান্ডুলিপি জিরাফ সম্মানা যা [[মিং রাজবংশ|মিং রাজবংশের রাজাকে বাংলার সুলতানের দেওয়া উপহার। (ফিলাডেলফিয়া মিউজিয়াম অফ আর্ট)]] শাহী বাংলার সুদৃঢ় বিদেশী সম্পর্ক ছিল। রেকর্ডগুলি দেখায় যে সালতানাতের চীন, ইউরোপ, আফ্রিকা, মধ্য এশিয়া, দক্ষিণ এশিয়া এবং দক্ষিণ-পূর্ব এশিয়ার রাষ্ট্রগুলির সাথে দূতাবাসগুলি বিনিময় করেছে। কূটনৈতিক মিত্ররা বাংলাকে প্রতিবেশী রাজ্যগুলির আক্রমণ প্রতিহত করতে সহায়তা করেছিল। উদাহরণস্বরূপ, হেরাতের তৈমুরিদ শাসক এবং চীনের মিং সম্রাট বাঙ্গলা সালতানাত-জৌনপুর সালতানাত যুদ্ধের অবসান ঘটাতে সহায়তা করেছিলেন।আঞ্চলিক কূটনীতিতেও বাংলা সক্রিয় ছিল। উদাহরণস্বরূপ, বাঙ্গালার দূতাবাসের জাহাজ চীন থেকে ব্রুনাই এবং আচেহ (সুমাত্রা) দূতদেরও চীনে নিয়ে গিয়েছিল। উপকূলীয় অঞ্চলে পর্তুগিজ বাণিজ্য পোস্ট স্থাপনের জন্য বাংলা পর্তুগিজ ভারতের রাষ্ট্রদূতদের সম্মতি জানায়। অন্যান্য ইউরোপীয় দূতদের মধ্যে ভেনিস এবং বোলগনা প্রজাতন্ত্রের নিক্কোলো দে কন্টি, লুডোভিকো ডি ভার্থেমা এবং কেজার ফ্রেড্রিক অন্তর্ভুক্ত ছিল। থাম্ব|243x243পিক্সেল|বাংলার সালতানাতের সমুদ্র পথের বৈদেশিক সম্পর্ক সুলতান গিয়াসউদ্দিন আজম শাহ মক্কা ও মদীনা তীর্থ শহরগুলিতে মাদ্রাসা নির্মাণের পৃষ্ঠপোষকতা করেছিলেন। বিদ্যালয়গুলি গিয়াসিয়া মাদ্রাসা এবং বনজালিয়া মাদ্রাসা নামে পরিচিতি লাভ করে। সমসাময়িক আরব পণ্ডিত তাকী আল-দীন আল-ফাসি মক্কার মাদ্রাসায় শিক্ষক ছিলেন। মদীনায় মাদ্রাসাটি রাসূলের মসজিদের নিকটে হুসন আল-আতিক নামে একটি জায়গায় নির্মিত হয়েছিল। আরও বেশ কয়েকজন বাংলার সুলতান হেজাজে মাদরাসা পৃষ্ঠপোষকতা করেছিলেন।
আফ্রিকার মিশরের সুলতান আশরাফ বার্সবা বাংলার সুলতানকে সম্মানের পোশাক এবং স্বীকৃতি পত্র পাঠিয়েছিলেন। পূর্ব আফ্রিকার নগর-রাজ্য মালিন্দির রাষ্ট্রদূতদের বাংলার আদালতে আটক করার নথিও রয়েছে। প্রাণী মধ্যযুগীয় আদালতে শ্রদ্ধার একটি উল্লেখযোগ্য মাধ্যম ছিল। পূর্ব আফ্রিকান দূতরা জিরাফ নিয়ে এসেছিল, যা বাংলায় চীনা দূতরাও লক্ষ্য করেছিলেন। মধ্য এশিয়ায় সুলতান জালালউদ্দিন মুহাম্মদ শাহ এবং তৈমুরিয় সাম্রাজ্যের সুলতান শাহরুখ মির্জার মধ্যে যোগাযোগের রেকর্ড রয়েছে। দক্ষিণ-পূর্ব এশিয়ায়, ইউরোপীয় বিবরণগুলি মতে মালাক্কা সুলতানিতে বিপুল সংখ্যক বাঙালি বণিকের উপস্থিতি পাওয়া যায়। বণিকরা অনেক জাহাজের মালিক ছিল। সুলতানের দরবারে এই বণিকদের গুরুত্বপূর্ণ ভূমিকা ছিল কি না তা এখনও নিশ্চিত হওয়া যায়নি। জাহাজের মালিকানাধীন বণিকরা প্রায়শই রাজদূত ছিল। বঙ্গোপসাগর এবং ব্রুনাই এবং আচেহর সুলতানিদের মধ্যে যোগাযোগগুলি চীনা বিবরণগুলি লিপিবদ্ধ আছে।
বঙ্গোপসাগরের উপকূলরেখায় শাহী বাংলা আরাকানের উপর প্রভাবশালী হয়ে ওঠে। বিতাড়িত হয়ে আরাকানি বাদশাহ মিন সো সোম, বাংলায় পালিয়ে এসেছিলেন। একজন পশতুন জেনারেলের নেতৃত্বে বাঙালি বাহিনীর সমর্থন নিয়ে তিনি আরাকান পুনরুদ্ধারের সক্ষম হন এবং তার দেশের নিয়ন্ত্রণ ফিরে পান। পুনরুদ্ধার আরাকান রাজ্য বাংলার একটি অধীন রাজ্যে পরিণত হয়। ১৪৫৯ সালে আরাকানের সাথে যুদ্ধের ফলে বাঙালি সুলতান রুকুনউদ্দিন বারবাক শাহের পরাজয় ঘটে। আরাকানিরা বাংলার বিরুদ্ধে চট্টগ্রামের পর্তুগিজদের সাথে একটি জোট গড়ে তোলে। বাংলার সুলতানদের কাছ থেকে স্বাধীনতা অর্জন করা সত্ত্বেও আরাকানী রাজারা বাঙ্গালী সুলতানদের অনুরুপ পোশাক, মুদ্রা, উপাধি এবং প্রশাসনিক কৌশলগুলি অনুলিপি করে নিজেকে উপস্থাপন করতে থাকেন। আরাকানে বাঙালি মুসলমানের প্রভাব ৩৫০বছর ধরে ছিল। ভারত মহাসাগরে, বাংলা সালতানাত মালদ্বীপের সাথে ব্যবসায় জড়িত ছিল।
ইতিহাসবিদরা পঞ্চদশ শতাব্দীর প্রথমদিকে মিং চীনের সাথে বাংলার সম্পর্কের দিকে মনোনিবেশ করেছেন। উদাহরণস্বরূপ, Trade and Diplomacy in India-China Relations: A Study of Bengal During the Fifteenth Century তে বেঙ্গল সুলতানি এবং মিং চিনের মধ্যে সম্পর্কের ধারাবাহিক ইতিহাসকে বর্ণনা করে। এই সম্পর্কটি ভারতের স্বাধীনতা আন্দোলনের নেতা জওহরলাল নেহেরু তাঁর দ্য ডিসকভারি অফ ইন্ডিয়া গ্রন্থেও উল্লেখ করেন। ভারতে বৌদ্ধধর্মের পতনের পরে চীন এবং ভারতীয় উপমহাদেশের মধ্যে রাজনৈতিক সম্পর্ক অস্তিত্বহীন হয়ে ওঠে। পঞ্চদশ শতাব্দীতে বেঙ্গল সুলতানি নিয়মিত যোগাযোগের মাধ্যমে চীনের সাথে উপমহাদেশের সম্পর্ককে পুনরুদ্ধার করে। সুলতান গিয়াসউদ্দিন আজম শাহ মিং রাজবংশে দূত প্রেরণ শুরু করেন। তিনি ১৪০৫, ১৪০৮ এবং ১৪০৯ তে রাষ্ট্রদূত প্রেরণ করেছিলেন। চীনের সম্রাট ইয়ংলে ১৪০৫ থেকে ১৪৩৩ এর মধ্যে বাংলায় রাষ্ট্রদূত পাঠিয়ে প্রতিক্রিয়া জানিয়েছিলেন, যাতে ছিল এডমিরাল ঝেং হের নেতৃত্বে ট্রেজার ভ্রমণের বহরের সদস্যরা। দূত আদান-প্রদানের মধ্যে রয়েছে ১৪৪৪ সালে সুলতান শিহাবউদ্দিন বায়াজিদ শাহের একটি পূর্ব আফ্রিকান জিরাফ চীনা সম্রাটকে উপহার। মিং চীন পঞ্চদশ শতাব্দীতে বাংলাকে "ধনী ও সভ্য" এবং চীন ও এশীয় রাষ্ট্রগুলির মধ্যে অন্যতম শক্তিশালী দেশ হিসাবে বিবেচনা করত। চীন ও বাংলার যোগাযোগগুলি ১৫শ শতাব্দীর সময় চীন এবং ভারতীয় উপমহাদেশের সম্পর্কের মূল বৈশিষ্ট্য ছিল।
কফি কিংস্টন
কফি নাহাজে সার্কোডি-মেনসাহ (জন্ম: আগস্ট ১৪, ১৯৮১) হলেন ঘানা-মার্কিন পেশাদার কুস্তিগীর। তিনি বর্তমান ডাব্লিউডাব্লিউই প্রথম আফ্রিকান চ্যাম্পিয়ন এবং, যেখানে তিনি ডাব্লিউডাব্লিউই র ব্র্যান্ডে কফি কিংস্টন নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছেন বিগ ই এবং জেভিয়ের উডস।
ডাব্লিউডাব্লিউইতে অভিষেকের পর থেকে, কিংস্টন সর্বমোট ১২টি চ্যাম্পিয়নশিপ জয়লাভ করেছেন। তিনি ৪ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ৩ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ, রেকর্ড ৪ বার ডাব্লিউডাব্লিউই ট্যাগ টিম চ্যাম্পিয়নশিপ (১ বার এভান বোর্নের সাথে, ১ বার আর-ট্রুথের সাথে এবং ২ বার বিগ ই ও জেভিয়ের উডসের সাথে) এবং ১ বার ওয়ার্ল্ড ট্যাগ টিম চ্যাম্পিয়নশিপ (সিএম পাঙ্কের সাথে)। টিন তার ডাব্লিউডাব্লিউই ট্যাগ টিম চ্যাম্পিয়নশিপের দ্বিতীয় রাজত্বে দ্য নিউ ডের সদস্য হিসেবে ডাব্লিউডাব্লিউই সবচেয়ে বেশি দিন রাজত্ব করা ট্যাগ টিম চ্যাম্পিয়নে পরিণত হন। তিনি রয়্যাল রাম্বলের ব্যাটেল রয়ালে তার নিষ্কাশনের উদ্ভাবনী উপায়ের জন্য অধিক পরিচিত।
ইয়াং আর্টিস্ট পুরস্কার
ইয়াং আর্টিস্ট অ্যাওয়ার্ড মার্কিন অলাভজনক প্রতিষ্ঠান ইয়াং আর্টিস্ট ফাউন্ডেশন কর্তৃক প্রদত্ত সম্মাননা। এটি প্রবর্তনের সময় ইয়ুথ ইন ফিল্ম অ্যাওয়ার্ড নামে পরিচিত ছিল। ১৯৭৮ সালে মৌরিন ড্রাগন উদীয়মান তরুণ শিল্পীদের স্বীকৃতি প্রদানের লক্ষ্যে এটি প্রতিষ্ঠা করেন। এছাড়া এই প্রতিষ্ঠান শারীরিক বা আর্থিকসংকটগ্রস্থ তরুণ শিল্পীদের বৃত্তি প্রদান করে থাকে।
কোয়ান্টাম হল অবস্থা
থাম্ব|কোয়ান্টাম হল প্রভাব কোয়ান্টাম হল অবস্থা (Quantum Hall state) বলতে এক ধরনের অসংনম্য তরল অবস্থাকে বোঝায়। একটি দ্বিমাত্রিক ইলেকট্রন গ্যাসকে দুইটি ভিন্ন অর্ধপরিবাহীর মুখোমুখি পৃষ্ঠতলে নিম্ন তাপমাত্রায় একটি সবল চৌম্বক ক্ষেত্রে র অধীনে স্থাপন করে এই অবস্থাতে পৌঁছানো যায়।
ইয়াং আর্টিস্ট পুরস্কার
ইয়ং আর্টিস্ট ফাউন্ডেশনই প্রথম প্রতিষ্ঠান যা অনূর্ধ্ব-১৮ বছর বয়সী টেলিভিশন, চলচ্চিত্র, থিয়েটার ও সঙ্গীতশিল্পীদের অবদানের স্বীকৃতি প্রদানের জন্য আনুষ্ঠানিক পুরস্কার বিতরণের আয়োজন করে।
কোয়ান্টাম হল অবস্থা
Rxy
আবেলীয় কোয়ান্টাম হল অবস্থা (Abelian quantum Hall state) একটি বিশেষ ধরনের কোয়ান্টাম হল অবস্থা, যাতে দুই বা তার বেশি ধরনের অসংনম্য প্রবাহী থাকে। এর Filling factor হল p/q, যেখানে p, q দ্বারা বিভাজ্য নয় এবং এর টপোগাণিতিক মাত্রাকে ঘুরন্ত ইলেকট্রন সমূহের কক্ষপথের ধাপের বিন্যাস দিয়ে বর্ণনা করা সম্ভব। একে একটি প্রতিসম মেট্রিক্স ও একটি চার্জ ভেক্টর (উভয়ের উপাদানগুলি পূর্ণ সংখ্যার) দিয়ে ব্যাখ্যা করা যায়।
ইয়াং আর্টিস্ট পুরস্কার
ইতিহাস
সর্বপ্রথম ১৯৭৮-১৯৭৯ সালের তরুণ শিল্পীদের ইয়ং আর্টিস্ট অ্যাওয়ার্ড প্রদান করা হয়। পরবর্তী বিশ বছরে এই পুরস্কার ইয়ুথ ইন ফিল্ম/ইয়ং আর্টিস্ট অ্যাওয়ার্ডস নামে পরিচিত ছিল। পরে এই নাম সংক্ষিপ্ত করে ইয়ং আর্টিস্ট অ্যাওয়ার্ড করা হয়। ২১তম ইয়ং আর্টিস্ট অ্যাওয়ার্ড বিতরণী অনুষ্ঠান ২০০০ এর মার্চে অনুষ্ঠিত হয়।
অনুষ্ঠান
হলিউড, ক্যালিফোর্নিয়া-এর শেরাটন ইউনিভার্সাল হোটেল-এ আয়োজিত একটি ভোজ অনুষ্ঠানে ১৯৭৯ সালের অক্টোবরে প্রথম ইয়ুথ ফিল্ম অ্যাওয়ার্ড প্রদান করা হয়।
উইকিবেজ
উইকিবেজ হল মিডিয়াউইকির উইকিটেক্সটের অসংগঠিত উপাত্তের পরিবর্তে জেসনের উপর ভিত্তি করে একটি কেন্দ্রীয় সংগ্রহস্থলে সংস্করণযুক্ত আধা-কাঠামোগত উপাত্ত নিয়ে কাজ করার জন্য মিডিয়াউইকি এক্সটেনশনগুলির একটি সেট। এর প্রাথমিক উপাদান হল উইকিবেজ রিপোজিটরি, উপাত্ত সঞ্চয় ও পরিচালনার জন্য একটি এক্সটেনশন এবং উইকিবেজ ক্লায়েন্ট যা উইকিবেজ রিপোজিটরি থেকে কাঠামোগত উপাত্ত পুনরুদ্ধার এবং এম্বেড করার সক্ষমতা দেয়। উইকিবেজ উইকিউপাত্তের জন্য তৈরি এবং সেখানে ব্যবহার করা হয়।
উইকিবেজ লিঙ্কগুলির জন্য ডেটা মডেলটি "সত্তা" ("entities") নিয়ে গঠিত যার মধ্যে রয়েছে পৃথক "আইটেম" ("item"), লেবেল বর্ণনা করার জন্য (সম্ভবত একাধিক ভাষায়), এবং শব্দার্থিক বিবৃতি যা আইটেমের "বৈশিষ্ট্য"কে ("properties") বর্ণনা করে। এই বৈশিষ্ট্যগুলি ডাটাবেসের মধ্যে অন্যান্য আইটেম বা পাঠ্য তথ্য হয়ে থাকে।
উইকিবেজের একটি জাভাস্ক্রিপ্ট-ভিত্তিক ইউজার ইন্টারফেস রয়েছে এবং এটি অনেক ফর্ম্যাটে ডেটার সমস্তটুকু বা উপসেট রপ্তানি প্রদান করে। এটি ব্যবহার করা প্রকল্পগুলির মধ্যে রয়েছে উইকিউপাত্ত, ইউরোপিয়ানার ঈগল প্রকল্প, লিংগুয়া লিব্রে, এবং ওপেনস্ট্রিটম্যাপ উইকি। ডান|থাম্ব|Wikibase explainer video
তথ্যসূত্র
<references group="" responsive="1">
চ্যাপেল-হ্যাডলি ট্রফি
চ্যাপেল-হ্যাডলি ট্রফি অস্ট্রেলিয়া ও নিউজিল্যান্ড এর মধ্যকার একটি ওয়ানডে সিরিজ। এটির নামকরণ করা হয় দেশ দুটির কিংবদন্তি দুই ক্রিকেটীয় পরিবার, অস্ট্রেলিয়ার চ্যাপেল ভাইদের(ইয়ান, গ্রেগ, ট্রেভর এবং ওয়াল্টার হ্যাডলি ও তার তিন সন্তানের(ব্যারি, ডেইল, রিচার্ড) নামে।
দেবতা (ভারতীয় ধর্ম)
দেবতা (देवता,, খমের: ទេវតា, เทวดา, Девата, دیوتا) হল হিন্দু ও বৌদ্ধ ধর্মের মতো ভারতীয় ধর্মে ছোট ও বেশি নিবদ্ধ দেবতা। এটি প্রাকৃত বা অতিপ্রাকৃত শক্তি যা স্বর্গীয় বলে বিবেচিত। তারা পুরুষ বা নারী হতে পারে।
প্রকার
অনেক ধরনের দেবতা রয়েছে: বনদেবতা, গ্রামদেবতা, নদী পারাপারের দেবতা, গুহা, পর্বত ইত্যাদি। যেমন, ভারতের কোঙ্কণ অঞ্চলে, হিন্দু দেবতাদের প্রায়ই পাঁচটি বিভাগে বিভক্ত করা হয়:
বৌদ্ধধর্মে দেবতাদের কয়েকটি গুরুত্বপূর্ণ ধরন নিচে দেওয়া হল:
গোলমাল ৩
২০১০ সালের মার্চ মাসে মুম্বই, গোয়া এবং হায়দ্রাবাদে চলচ্চিত্রটির মূল ফটোগ্রাফি শুরু হয়েছিল। বসু চ্যাটার্জী এর খাট্টা মিঠা (১৯৭৮) থেকে অনুপ্রেরিত।
গোলমাল ৩ মুক্তি পেয়েছিল ৫ নভেম্বর ২০১০ সালে। গোলমাল এগেইন নামে গোলমাল সিরিজের চতুর্থ চলচ্চিত্র টি ২০১৭ সালে প্রকাশিত হয়েছিল।
কাহিনী
গল্পটি প্রীতম ( মিঠুন চক্রবর্তী ) নামে এক বৃদ্ধ বাসচালকের অনুসরণ করেছে। তাঁর তিনটি অনর্থক ছেলে, মাধব ( আরশাদ ওয়ারসি ) গ্রুপ নেতা; লক্ষ্মণ ( কুণাল খেমু ) কাব্যিক নির্বোধ; এবং লাকী ( তুষার কাপুর ) নিরীহ নিঃশব্দ সর্বদা সমস্যায় পড়ে, বেশিরভাগ লোককে স্ক্যাম করে। অন্যদিকে, গীতা ( রত্না পাঠক ) একজন প্রবীণ মহিলা, যার দুই পুত্র লক্ষ্মণ ( শ্রেয়াস তালপাদে ) স্ট্যাম্পার; এবং গোপাল ( অজয় দেবগন ) শক্তিশালী তবে দয়ালু নেতা; সৈকতে একটি জল ক্রীড়া স্টল মালিক। গোপাল ও লক্ষ্মণের অংশীদার ডাবু ( কারিনা কাপুর ) যার উপরে গোপালের ক্রাশ রয়েছে, কিন্তু কখনও তা দেখায় না।
তিন ডাকাত পাপ্পি ( জনি লিভার ), ডাগা ( সানজাই মিশ্র ) এবং তেজা ( ব্রজেশ হিরজি ) রাণীর গলা কেড়ে নিয়ে পুলিশ থেকে পালিয়ে যায় এবং গোয়ায় পৌঁছে যায়। স্বল্পমেয়াদী স্মৃতিশক্তি হ্রাসে ভোগা ডন পাপ্পী প্রীতমের বাড়িতে নেকলেস লুকিয়ে রাখে। শীঘ্রই, গীতার ছেলের স্টলের বিপরীতে প্রীতমের ছেলেরা একটি জলের স্পোর্টের ঝাঁকুনি খুললেন, এবং প্রতিযোগিতা শুরু হয়েছিল। মায়ামে ভরা, উভয় গোষ্ঠী একে অপরের ব্যবসা বন্ধ করার চেষ্টা করে তবে হাসিখুশিভাবে ব্যর্থ হয়। এর প্রতিক্রিয়া হিসাবে, প্রীতম গীতার সাথে দেখা করতে যান, (যদিও তিনি জানেন না যে তারা গীতার পুত্র) এই প্রতিদ্বন্দ্বিতা বাছাই করার জন্য এবং দেখা গেছে যে প্রীতম ও গীতা কলেজপ্রেমী ছিলেন। ডাবু তাদের প্রেমের গল্পটি শুনে এবং তাদের ছেলের অনুমতি ছাড়াই দুজনকে বিয়ে করার সিদ্ধান্ত নিয়েছে।
বিয়ের পরে, দুটি পরিবার এক বাড়িতে থাকতে শুরু করে, অবিরাম হেসে ও মায়ামে ভরা। পাঁচ ছেলের কাছে আরও জানা গেছে যে লাকির কথা শুনে তারা প্রীতম ও গীতার পুত্র নয়, এতিম। যদিও তারা তাদের এ কথা না বলার শপথ করেছে যে তারা জানে যে তারা অনাথ এবং এটি গোপন করার পরেও তারা ভাইয়ের মতো বন্ধুত্বপূর্ণ হয়। তারা টাকার বিনিময়ে ভাসুলি ভাই (যিনি আর ডোন ডন নয়) এবং পাপ্পির সহায়তায় খেলনাগুলির একটি বড় দোকানও খোলেন। পাপ্পী শেষ পর্যন্ত স্মরণ করে যে কোথায় তিনি নেকলেসটি লুকিয়ে রেখেছিলেন এবং নিজের গুন্ডা ডাগা এবং তেজার সাথে নিজেকে সরিয়ে নিয়েছিলেন। দীর্ঘ ছদ্মবেশ, তাড়া ও মারামারির পরে গোপাল এবং ডাবু পাপিকে লুকিয়ে রাখা নেকলেসের তথ্য বের করতে প্ররোচিত করেছিলেন এবং এভাবে প্রীতম এটি খুঁজে পেয়ে পাপীকে এবং তাঁর গুন্ডাদের গ্রেপ্তার করেছিলেন। এই ছবিটির শেষ হয়েছে প্রীতম ও গীতার বাইরে হানিমুনের জন্য এবং গোপাল, মাধব।
ভীমরায়নগুড়ি
ভীমরায়নগুড়ি (Bhimarayanagudi) ভারতের কর্ণাটক রাজ্যের গুলবার্গা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ভিমরায়নগুড়ি শহরের জনসংখ্যা হল ৪৭৯১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে ভিমরায়নগুড়ি এর সাক্ষরতার হার বেশি।